জয়পুরহাটের পাঁচবিবিতে আজ সোমবার সকাল ১০ টায় যায়যায় দিনের ১১ তম প্রতিষ্ঠা বার্ষিকী পালিত হয়েছে। এ উপলক্ষ্যে বর্ণাঢ্য শোভাযাত্রা শেষে উপজেলা কৃষি সম্প্রসারণ অধিদপ্তর হলরুমে কবি সুজন হাজারীর সভাপতিত্বে আলোচনা সভায় প্রধান ও বিশেষ অতিথির বক্তব্য রাখেন সহকারী কমিশনার (ভূমি) ফিরোজ হাসান, পাঁচবিবি ডিগ্রি কলেজেল অধ্যক্ষ আবু হাসনাত মন্ডল হেলাল, ভাইস চেয়ারম্যান জিয়াউল ফেরদৌস রাইট, মহিলা ভাইস চেয়ারম্যান দৌলতুন নাহার দোলন, উপজেলা কৃষি কর্মকর্তা মাহবুবার রহমান, কৃষি সম্প্রসারণ কর্মকর্তা আরজানা বেগম, হাকিমপুর প্রেসক্লাবের সাধারণ সম্পাদক জি টিভির আনোয়ার হোসেন বুলু, পাঁচবিবি প্রেসক্লাবের সাবেক সভাপতি সাংবাদিক আব্দুল হাই। অন্যান্যদের মধ্যে বক্তব্য রাখেন যায়যায় দিনের উপজেলা সংবাদদাতা আহসান হাবিব, যায়যায় দিন ফ্রেন্ডস ফোরামের যুগ্ম আহবায়ক প্রভাষক শাহাজাহান আলী, সদস্য সচিব সাজেদুল ইসলাম টিটু, সদস্য মেরি আক্তার প্রমুখ।